Jā, tas mans komentārs drīzāk par to, ka vajag kokus atstāt kaut kā. Bet atbilstošu mitrāja veidu var klāt zīmēt.

Varbūt sīkāk Zulipā kaut kad, bet teorētiski Latvijā pārsvarā ir nevis `wetland=swamp` (dumbrājs) bet `wetland=bog/peat_bog` (kūdras purvs) + `natural=wood` (mežs) pārklājoties. Jo mums ir pārsvarā kūdras purvi (kā tos arī oficiāli traktē), kas mēdz daļēji aizaugt, kā https://www.openstreetmap.org/way/150038970 piemērā. Tas ir, nevis kopīga purva ekosistēma, bet sākotnēja kūdras purva ekosistēma, kura apvienojas ar invazīvu meža (parasti priedes) ekosistēmu. Ja ekosistēma ir kā viena ar "iedzimtiem" kokiem (parasti ne priedes), tad tas ir kā viens dumbrājs. Protams, kurā brīdi viens paliek par otru grūti pateikt. Un tas ir jau baigi sīkumaini un precīzi, drīzāk pārdomām. Un tur ļoti tas viss pārklājas tā, ka saprast nevar. Un es arī neesmu pārliecināts, ka es to pareizi interpretēju un es neesmu personīgi tik sīki nekad kartējis vai labojis. Es parasti tikai `natural=wetland` pielieku un tad savienoju vai pārklāju ar `natural=wood` vai `natural=scrub`, cik vajag. Un lai zinošāki liek, kas tas par mitrāja/purva veidu tur ir.